Jonas Jurgis Bulota

Jonas Jurgis Bulota (1855 m. balandžio 18 d. Klevinėje, prie Igliškėlių, Javaravo valsčius, Rusijos imperija – 1942 m. vasario 6 d. Bulotai, Žiežmarių valsčius) – Lietuvos visuomenės ir karinis veikėjas, generolas, veterinarijos gydytojas, Lietuvos fizinio lavinimosi sąjungos narys.Žymūs kraštiečiai  (Kazlų Rūdos viešoji biblioteka)

 Biografija 

Sūnus Kęstutis Bulota (1896–1941 m.). 1882 m. baigė Sankt Peterburgo medicinos – chirurgijos akademiją. 1883–1885 m. veterinarijos gydytojas Prienuose, Vilkaviškyje. 1886–1893 m. Rusijos imperijos kariuomenės karinių junginių veterinarijos gydytojas Vilkaviškyje, 1893–1896 m. Kišiniove, 1896–1918 m. Taline.
miniatiūra|220px|left|Antkapis Eigulių kapinėse

Iki 1893 m. tarnavo pasienio apsaugos brigadoje ir turėjo diplomatinį pasą. Naudodamasis juo slapta gabeno draudžiamąją lietuvių spaudą iš Mažosios Lietuvos. 1890–1893 m. administravo laikraščių „Varpas“ ir „Ūkininkas“ leidybą. Dalyvavo 1893 m. varpininkų suvažiavime Skardupiuose. 1905 m. Didžiojo Vilniaus Seimo dalyvis.

Dalyvavo Pirmajame pasauliniame kare, pulkininkas. 1917–1918 m. Talino lietuvių draugijos pirmininkas. 1918 m. grįžo į Lietuvą, žemės ūkio ir valstybės turtų ministerijos veterinarijos specialistas. 1919 m. Tarybų Rusijos statytinės Vinco Kapsuko vyriausybės žemės ūkio komisariato veterinarijos skyriaus vedėjas.

1919 m. lapkričio mėn. Lietuvos kariuomenės savanoris, Krašto apsaugos ministerijos veterinarijos dalies viršininkas, 1921–1924 m. ir 1927–1930 m. ypatingų reikalų karininkas. 1930 m. generolas. Nuo 1924 m. dėstė Lietuvos universitete, nuo 1927 m. docentas.

Vienas Lietuvių tautininkų sąjungos organizatorių, centro valdybos narys. Buvo Gyvulių globos draugijos, Lietuvos atgimimo draugijos, Jono Jablonskio fondo pirmininkas. Palaidotas Eigulių kapinėse.

 Įvertinimas 
 1928 m. Gedimino 1 laipsnio ordinas

 Šaltiniai 

Kategorija:Tarpukario Lietuvos kariuomenės generolai
Kategorija:Lietuvos krašto apsaugos savanoriai
Kategorija:Lietuvos veterinarijos gydytojai
Kategorija:Varpininkai
Kategorija:Didžiojo Vilniaus Seimo atstovai